ᐸᑎᒪ ᒪᒃ ᒍᓯᑉ,
ᐊᕆᒪᑎᔭᒡ ᑲ ‍ ᐅᒋᑦ ᓇᐸᐤ ᒋ ‍ ᓂᑐᐛᔨᑎᒧᐛᐤ ᑈᓚᑕ ᒋᓴᓴ ᐎᔭᔪᐤ ᒐᒋ ᓇᐅᔅᑕᐛᑦ᙮
ᒍᓯᑉ ᒪᒃ ᒋᒧᑦ ᒋ ‍ ᑕᑈᔭᔨᒪᐤ ᒋᓴᓴ ᐛᔅ ᒋ ‍ ᑯᔅᑕᐤ ᐊᓂᔭᔪᐛ ᒍᐤ ᐃᔪᐛ ᑲ ‍ ᓂᑲᓂᔅᑯᐛᔨᒋ᙮
ᒋ ‍ ᓂᔅᑯᒧᐤ ᒪᒃ ᑈᓚᑦ ᑕᓐ ᑲ ᐃᓯ ‍ ᓂᑐᐛᔨᑎᒥᔨᒋ ᒍᓯᑉ᙮
ᐊᑯ ᒪᒃ ᒍᓯᑉ ᒂ ‍ ᐅᑎᓂᒺᑦ ᒋᓴᓴ ᐎᔭᔪᐤ ᒂ ‍ ᔅᑐᑕᐛᑦ᙮
ᓂᑯᑎᒪᓴ ᒪᒃ ᒋ ‍ ᐎᒐᐅᑯᐤ᙮
ᐊᐅᒄ ᓂᑯᑎᒪᔅ ᐊ ‍ ᑎᐱᔅᑲᔨᒡ ᒪᐅᒡ ᓂᔅᑎᒻ ᑲ ᐸᒋ ‍ ᓇᑕᑦ ᒋᓴᓴ᙮
ᒋ ‍ ᐊᔭᐤ ᒪᒃ ᑐᒥᓂᑭᓂᔪᐤ ᓂᐱᓯᔭ ᑐᒥᓂᑭᓂᔪᐤ ᑲᐎᒋᒪᑯᓯᔨᒡ ᑭᔭ ᐊᓗ ᑲ ‍ ᐃᓯᓂᐧᑲᑕᔨᒋ ᐊᒋ ᐅᒋ ‍ ᐅᓯᑕᑭᓄᔨᒋ᙮
ᓴᓯᑲᓐ ᐸᐃᑯ ᒥᑕᓯᒥᑎᓄᐤ ᑎᐸᐸᑲᐃᑭᓇ ᒋ ‍ ᐃᔅᐱᑎᓂᑯᓂᔪᐤ ᐅᔭ ᑐᒥᓂᑭᓂᔪᐤ᙮
ᐊᐅᑯᓐᒡ ᐅᒡ ᓂᓱ ᓇᐸᐅᒡ ᓂᑯᑎᒪᔅ ᑭᔭ ᒍᓯᑉ ᒂ ‍ ᐅᑎᓂᒺᒡ ᒋᓴᓴ ᐎᔭᔪᐤ ᒂ ‍ ᑎᑎᐸᔭᒋᓂᒧᐛᒡ ᐱᒍᐎᔭᓂᒡ ᑭᔭ ᒋ ‍ ᐎᒋᒪᑯᑕᐛᐅᒡ ᐛᔅ ᐊᐅᑯᓐ ᑲᒋ ‍ ᐃᑎᒡ ᒍᐤ ᐃᔪᒡ᙮
ᐊᓐᑕ ᑲ ‍ ᒋᔅᑕᔎᑕᑭᓄᐅᑦ ᒋᓴᔅ ᒋ ‍ ᑎᑯᓐ ᓂᑕᐅᒋᑕᑭᓐ ᐊᔅᒋᔾ ᑭᔭ ᒋ ‍ ᑎᑯᓐ ᐊᓐᑕ ᐊᑲ ᓂᑕ ᐅᒋ ᐊᐱᑎᒡ ᒋᐱᐃᒋᐛᑉ᙮
ᐊᓂᔭ ᒪᒃ ᐊᒋ ᐃᓯ ‍ ᒋᓯᑲᔨᒡ,
ᐊ ‍ ᐊᔭᔅᑯᐎᔅᑕᑭᓄᐎᒡ ᐎᒪᔅᑲᒐᐅ-ᒥᑯᓴᐅᓂᔪᐤ,
ᑭᔭ ᐊ ‍ ᐸᓱᓇᑯᓂᔨᒡ ᐊᓂᔭ ᒋᐱᐃᒋᐛᐱᔪᐤ,
ᐊᑯᑕ ᐊᓐᑕ ᑲ ‍ ᐊᔅᑕᐛᒡ ᒋᓴᓴ ᐎᔭᔪᐤ᙮
ᐊᓐ ᑲ ‍ ᒋᓴᐊᔭᒥᐊᐅᒋᓯᑲᒡ ᐎᐱᒡ ᒪᒃ ᒥᓐ ᐊ ᐊᑎ ‍ ᐛᐸᒡ,
ᐊᔅᒄ ᐊ ‍ ᐊᒋᑲᔅᑕᔭᒡ ᐊᓐᑕ ᒋᐱᐃᒋᐛᐱᒡ ᒋ ‍ ᐃᑐᑕᐤ ᒪᕆ ᒪᒃᑕᓕᓐ ᒂ ‍ ᐛᐱᒪᑦ ᐊᓂᔭ ᐊᓯᓂᔭ ᐊᒋ ‍ ᐃᒐᑕᐊᑭᓄᐃᒂᓂ ᐊᓐᑕ ᐊ ᐅᒋ ‍ ᐱᒐᓄᐎᒡ᙮
ᒂ ‍ ᒋᒋᐸᑕᑦ ᒂ ‍ ᓂᑐᐛᐱᒪᑦ ᓴᐃᒥᓐ ᐱᑕᕋ ᑭᔭ ᐊᓂᔭ ᑯᑎᑲ ᒋᔅᒋᓄᐊᒧᐛᑭᓇ ᒋᓴᓴ ᑲ ‍ ᓴᒋᐊᔨᒋ ᐊᑯ ᒂ ‍ ᐃᑕᑦ ᐅᔭ,
“ᒋ ‍ ᐅᑎᓂᒧᐛᐅᒡ ᐅᑎᐸᔨᒋᒐᐛ ᐎᔭᔪᐤ ᓇᒪ ᒪᒃ ᓂ ‍ ᒋᔅᒐᔨᑎᒺᓐ ᑕᓐᑕ ᑲ ‍ ᓇᐅᔅᑕᐛᒡ᙮”
ᐊᑯ ᐱᑕᕐ ᒂ ‍ ᐎᐎᑦ ᐃᔅᐱ ᑲ ‍ ᐃᔅᒋᔄᔨᒋ ᐅᔭ ᐊ ‍ ᐎᒐᐅᑯᑦ ᐊᓂᔭ ᑯᑎᑲ ᒋᔅᒋᓄᐊᒧᐛᑭᓇ᙮
ᐊᓐᑕ ᒋᐱᐃᒋᐛᐱᒡ ᐊᑯᑕ ᑲ ᐃᓯ ‍ ᔅᑐᑕᒡ᙮
ᑕᐱᔅᑯᓐ ᒋ ‍ ᒋᒋᐸᑕᐅᒡ ᒥᒄ ᒪᒃ ᒋ ‍ ᐊᑯᔅᒋᐱᔨᔅᑕᑯᐤ ᐱᑕᕐ ᐊᓂᔭ ᑯᑎᑲ ᒋᔅᒋᓄᐊᒧᐛᑭᓇ ᐊᑯ ᐎᔾ ᓂᔅᑎᒻ ᑲ ‍ ᐸᐸᑕᔨᒋ ᐊᓐᑕ᙮
ᐃᔅᐱ ᒪᒃ ᐱᔭᐸᑕᑦ ᐊᓐᑕ ᐊᓐ ᑯᑎᒃ ᒋᔅᒋᓄᐊᒧᐛᑭᓐ ᒋ ‍ ᓄᐛᑲᐳᐤ ᐊᓐᑕ ᐊ ‍ ᐊᑯᓯᒂᔭᐸᑕᐧᒃ ᐊᓂᔭ ᒋᐱᐃᒋᐛᐱᔪᐤ᙮
ᒥᒄ ᐱᒍᐎᔭᓂᓯᔪᐤ ᒋ ‍ ᐛᐸᑎᒻ ᐊᓐᑕ ᐊ ‍ ᐊᔅᑕᔨᒡ᙮
ᓇᒪ ᐅᒋ ᐱᒐᐤ᙮
ᒐᒃ ᒂ ᐅᒋ ‍ ᐸᐸᑕᑦ ᓴᐃᒥᓐ ᐱᑕᕐ ᐊᑯ ᐎᔾ ᐊᓐᑕ ᒂ ‍ ᐱᒐᑦ᙮
ᒋ ‍ ᐛᐸᑎᒻ ᐊᓂᔭ ᐱᒍᐎᔭᓂᔪᐤ ᐊᓐᑕ ᐊ ‍ ᐊᔅᑕᔨᒡ᙮
ᐊᑯ ᐊᓂᔭ ᑯᑎᒋᔪᐤ ᐱᒍᐎᔭᓂᓯᔪᐤ ᑲ ‍ ᐊᐱᑎᓂᔨᒡ ᒋᓴᓴ ᑲ ‍ ᐱᔎᔭᒋᓇᑭᓄᐎᒡ ᐅᔅᑎᒂᓂᔪᐤ ᑎᐸᓐ ᐊᓐᑕ ᒋ ‍ ᐊᔅᑕᔪᐤ ᐊᒋ ‍ ᒥᔽᒋᓂᑭᓄᐃᑯᐱᓇ᙮
ᐊᓐ ᑯᑎᒃ ᒋᔅᒋᓄᐊᒧᐛᑭᓐ,
ᐊᓐ ᓂᔅᑎᒻ ᑲ ‍ ᐸᐸᑕᑦ ᐊᓐᑕ,
ᑭᔭ ᐎᔾ ᒋ ‍ ᐱᒐᐤ ᐊᓐᑕ,
ᒂ ‍ ᐛᐸᑕᐧᒃ ᑭᔭ ᒂ ᐊᑎ ‍ ᑕᑈᑕᐧᒃ ᐊ ᒋ ‍ ᐅᓂᔅᑲᐃᒂᓂ᙮
ᐅᔭ ᒪᒃ ᒪᒂᒡ ᐊᔅᒄ ᓇᒪ ᐅᒋ ᓂᔅᑐᑎᒧᒡ ᐊᓐᑕ ᐊᓂᔭ ᒋᓴᒪᓂᑐᐛ ᐅᑦ ᐃᔨᒧᐅᓂᔨᒡ ᑲ ‍ ᐃᑎᔅᑕᔨᒡ ᒥᓐ ᒐ ‍ ᐅᓂᔅᑲᔨᒋ᙮
ᐊᑯ ᒂ ‍ ᒋᐛᒡ ᐎᒋᐛᐛᒡ ᐅᒡ ᒋᔅᒋᓄᐊᒧᐛᑭᓐᒡ᙮
ᐊᑯᑕ ᐊᓐᑕ ᐎᐎᑎᒥᒡ ᐊᓂᔭ ᒋᐱᐃᒋᐛᐱᔪᐤ ᑲ ‍ ᓂᐳᐅᑦ ᒪᕆ ᐊ ‍ ᒪᑦ᙮
ᐊᓂᔭ ᒪᒃ ᐊ ‍ ᒪᑦ ᒋ ‍ ᓄᐛᑲᐳᐤ ᐊ ‍ ᐱᑕᔭᐸᑕᐧᒃ ᐊᓂᔭ ᒋᐱᐃᒋᐛᐱᔪᐤ᙮
ᐊᑯᑕ ᒂ ‍ ᐛᐱᒪᑦ ᓂᓱ ᐊᓐᒋᓇ ᐊ ‍ ᐛᐸᔅᐱᓱᔨᒋ ᐊ ‍ ᐊᐱᔨᒋ ᐊᓐᑕ ᒋᓴᓴ ᑲ ‍ ᓇᐅᔅᑕᑭᓄᐎᒡ ᐎᔭᔪᐤ᙮
ᐸᐃᒄ ᐊᓐᑕ ᐊᒋ ᐃᓯ ‍ ᐅᔅᑎᒂᓄᔨᒋ ᒋ ‍ ᐊᐳᐤ ᐊᑯ ᐊᓐ ᑯᑎᒃ ᐊᓐᑕ ᐃᑕᒐ ᐊᒋ ᐃᓯ ‍ ᐅᓯᑎᒡ ᐊᑯᑕ ᑲ ‍ ᐊᐱᑦ᙮
ᐊᑯ ᒂ ‍ ᐃᑎᑯᑦ ᐊᓂᔭ ᐊᓐᒋᓇ,
“ᐃᔎᐤ,
ᒐᒂᓐ ᐛᒋ ‍ ᒪᔨᓐ ?”
ᐊᑯ ᒪᕆ ᒂ ‍ ᐃᑕᑦ,
“ᒋ ‍ ᐅᑎᓇᐅᒡ ᓂᑎᐸᔨᒋᒐᓯᒪ ᓇᒪ ᒪᒃ ᓂ ‍ ᒋᔅᒐᔨᒪᐅᒡ ᑕᓐᑕ ᑲ ‍ ᐃᑐᑕᐊᒡ᙮”
ᐅᔭ ᒪᒃ ᑲ ‍ ᐃᔅᒋᔄᑦ ᒋ ‍ ᒋᐛᔎᔪᐤ ᒂ ‍ ᐛᐱᒪᑦ ᐊᐛᔪᐛ ᐊ ‍ ᓂᐳᔨᒋ ᐊᓐᑕ ᐅᔅᐱᔅᑯᓂᒡ,
ᒋᓴᓴ ᒪᒃ ᐊᓂᔭ ᒥᒄ ᓇᒪ ᐅᒋ ᓂᔅᑐᐅᓄᐛᐤ᙮
ᒋ ‍ ᐃᑎᑯᐤ ᒪᒃ,
“ᐃᔎᐤ,
ᒐᒂᓐ ᐛᒋ ‍ ᒪᔨᓐ ?
ᐊᐛᓐ ᓇᓂᑐᐛᐱᒥᑦ ?”
ᒂ ‍ ᑭᓄᐛᐱᒪᑦ ᒪᕆ ᐊᓂᔭ ᓂᑕᐅᒋᑕᑭᓇ ᑲ ‍ ᓇᑭᑐᐛᐸᑎᒥᔨᒋ ᐊ ‍ ᐃᑕᔨᒪᑦ,
ᐊᑯ ᒂ ‍ ᐃᑕᑦ,
“ᐸᒋ ‍ ᐎᑎᒧᐎ ᒪ ᑕᓐᑕ ᑲ ‍ ᐊᔨᑦ ᑭᔭ ᒐ ‍ ᓂᑐᐛᐱᒥᒃ᙮”
“ᒪᕆ,”
ᒋ ‍ ᐃᑕᐤ ᒋᓴᔅ᙮
ᒋ ‍ ᒂᔅᒋᑲᐳᐤ ᒪᕆ ᐊᑯ ᑲ ‍ ᐃᑕᑦ ᐊᓂᔭ ᒋᓴᓴ ᐃᑉᕈᐤ ᐊ ᐃᓯ ‍ ᐃᔨᒥᑦ,
“ᕋᐳᓇᐃ,”
ᒋ ‍ ᐃᑕᐤ᙮
ᐅ ᒪᒃ ᕋᐳᓇᐃ ᑲ ‍ ᐃᓇᓄᐅᒡ ᐊ ‍ ᐱᔭᑭᔅᒋᑕᑯᓯᓇᓄᐅᒡ ᐅᑎᐸᔨᒋᒐᐤ ᐃᓇᓄᐤ᙮
ᒋᓴᔅ ᒂ ‍ ᐃᔅᒋᔄᑦ,
“ᐊᑲᐎᔾ ᑕᒋᓂᔾ ᐛᔅ ᓇᒪ ᐊᔅᒄ ᓄᑕᐎᔾ ᐊ ‍ ᑕᑦ ᓂ ᐅᒋ ᐃᓯ ‍ ᐅᐱᔨᓐ᙮
ᓂᑐᐛᐱᒥᒡ ᓂᐧᑲᓂᓯᒡ ᒐ ‍ ᐎᑎᒧᐅᑥᐤ ᒐ ‍ ᐅᐱᔪᐅᒡ ᓄᑕᐎᔾ ᑭᔭ ᒋᔨᐛᐤ ᒍᑕᐎᐛᐤ ᐊ ‍ ᑕᑦ ᐃᔅ,
ᓂ ᒋᓴᒪᓂᑐᒻ ᑭᔭ ᒋᔨᐛᐤ ᒋ ᒋᓴᒪᓂᑐᒧᐛᐤ᙮”
ᒪᕆ ᒪᒃᑕᓕᓐ ᒂ ‍ ᔅᑐᑕᑦ ᐊ ‍ ᓇᓂᑐᐛᐱᒪᑦ ᐊᓂᔭ ᒋᔅᒋᓄᐊᒧᐛᑭᓇ ᐊᑯ ᒂ ‍ ᐎᑎᒧᐛᑦ ᐊ ‍ ᐃᑕᑦ,
“ᐅᑎᐸᔨᒋᒐᐤ ᓂᒋ ‍ ᐛᐱᒪᐤ᙮”
ᒋ ‍ ᐎᑎᒧᐛᐤ ᑭᔭ ᐊᓂᔭ ᑕᓐ ᑲ ‍ ᐃᑎᑯᑦ ᒐ ‍ ᐃᑕᑦ᙮